Årsmelding for Jevnaker Arbeiderparti

20.02.20-24.02.21



**Årsmøte** 24.02.21

**Årsmøtet valgte følgende styre:**

Leder: Per Gunnar Nygård-ny

Organisatorisk nestleder: Ragnhild S. Dypvik Norstrøm-ny

Politisk nestleder: Ole Martin Sagengen-ny

Sekretær: Nina Elisabeth D. Roen-ny

Kasserer: Dagny Christin Sten -gjenvalgt

Kvinnekontakt: Astri Løchsen Bjørnerud -gjenvalg

Studieleder: Marit Krogvold Eriksen

Styremedlemmer: Lill Helen Olimb (Valgt av Østre Jevnaker Arbeiderlag)

Sigurd Kittelsrud (Valgt av AUF)

Varamedlemmer:

Kåre Johnny Pladsen-ny

Harald Lillo Pedersen- gjenvalgt

Kari Andersen- ny

Emir Ajdinovic-gjenvalgt

Wenche Merete Gundersen- gjenvalgt

**Revisorer:**

1. Jan Erik Larsen – gjenvalgt
2. Gry Brørby Munkerud- ny

Vara revisorer:

Øyvind Moe-ny

Kari Syversen-ny

**Valgkomite:**Astri Bjørnerud, leder, Jan Erik Larsen - gjenvalgt, Øyvind Moe – gjenvalgt

**Valg av 2 delegater til Buskerud AP Representantskap:**

Morten Lafton og Ragnhild S. Dypvik Norstrøm

**Vara: Hele styret.**

**Representanter til Årsmøte i Buskerud AP**

Per Gunnar Nygård, Dagny Christine Sten, Morten Lafton, Roar Hammerstad, Kristine Belsby, Astri L. Bjørnerud.

**Vararepresentanter:**

Lill-Helen Olimb, Ole Martin Sagengen, Nina Elisabeth Roen, Marit Kroksvold Eriksen, Kåre Johnny Pladsen, Sigurd Kittelsrud.

**Valg av medlem til 1. Maikomite:**

Ragnhild S. Dypvik Norstrøm

**Møtevirksomhet**

Det spesielle året 2020 har vært annerledesåret for styret i JAP også. Vi hadde ikke før avholdt det første styremøtet på tradisjonelt vis, før landet og verden ble rammet av en pandemi. Dette medførte strenge smittevernsregler som begrenser muligheten til å avholde møter fysisk både lokalt, nasjonalt og regionalt.

De fleste organisasjoner har hatt en bratt læringskurve og blitt drevne i digitale møteformer. Jevnaker Arbeiderparti har avholdt 12 styremøter, mange av de digitalt, men i sommer når smittetrykket var noe lettere så fikk vi gjennomført noen møter på Folkes hus, Klinkenberg. Det er blitt behandlet 64 møtesaker.

Det har vært stort oppmøte og mange gode og engasjerte diskusjoner i styret. Det har vært avholdt 2 medlemsmøter i 2020, begge ble avholdt på Folkes hus, Klinkenberg. Et i begynnelsen av juni hvor temaet var innspill fra medlemmene til det sentrale valgprogrammet fra Jevnaker Arbeiderparti, og et i slutten av november der også temaet var programarbeidet.

**1 mai**

Feiringen var planlagt til Folkets hus, Klinkenberg, men pga. pandemien ble dagen bare arrangert på Kistefos med kransenedleggelse, og noen medlemmer i tillegg til styret til stede. Per Gunnar talte for Jevnaker AP, og Sigurd talte for ungdommen. Simen Hammerstad spilte gitar. Det ble også direktesendt taler fra Youngstorget og fylket på sosiale medier. I forkant hadde vi filmet og delt tre 1. mai appeller på sosiale medier for å få markert den viktige dagen for våre medlemmer.

**Medlemssituasjonen**

Det er 135 medlemmer pr 18.01.2021. Dette kan endre seg da det er medlemmer som ikke har betalt kontingent for 2020, og vil bli slettet sentralt. Vi hadde en aksjon på høsten for å purre på ubetalte kontingenter. Dette ga avkastning og vi fikk inn en god del av de ubetalte kontingentene. Men dette medførte også at noen bekreftet at de ikke lenger ønsket å være medlem. Styret ser totalt positivt på dette, da medlemstallet avspeiler de som ønsker å være medlem og ikke de som henger igjen i systemet. Det skal være fast agenda på styremøtene i 2021 om hvordan vi skal kunne nå medlemmene våre, og hvordan vi skal gi best mulig medlemspleie, og kunne rekruttere flere medlemmer. Dette blir et meget viktig arbeid i både valgkamp og organisasjonsarbeidet framover. Når pandemien og smittevernet ikke står så mye i veien, så får vi flere verktøy i arbeidet.

**Østre Jevnaker Arbeiderlag**

Østre Jevnaker Arbeiderlag vart som alle andre berørt av pandemi og har gjennom året stengt ned Folket hus i lange perioder noe som har gitt oss et vanskelig år med tanke på økonomi. Leiligheten som har vert hovedinntekt gjennom året står nå ledig. Den tradisjonelle 1 mai feiringen som vi kjenner fra huset ble avlyst grunnet pandemien og vi feiret dagen sammen med JAP på Kistefoss.

Laget har avholdt 4 styremøter og 2 fellesmøter med JAP på Folkets hus.

Jevnakers representant til styre i JAP vil bli valgt på vårt årsmøte 23. Mars.

**Nyhetsbrev fra Jevnaker AP**

Nytt av året er digitalt månedsbrev som skal inneholde informasjon om hva styret jobber med. Vi håper med det og nå flere medlemmer digitalt, og siden det er vanskelig og møtes fysisk i disse dager, kan det bli en stund til at vi kan arrangere medlemsmøter igjen.

**Årsmøte i Buskerud AP 5-6 september**

Årsmøtet i Buskerud ble utsatt til 5.-6. september pga Koronasituasjonen, men den ble til slutt gjennomført på Grand Hotel Kongsberg. Delegasjonen fra Jevnaker telte 6 personer og bestod av Kristine, Morten, Per Gunnar, Astri, Ole Martin og Lill-Helen. Det var stort fokus på mobilisering mot valgkamp og jobbing med budskap i sentralt valgprogram. Det ble gjennomført taler og politisk debatt i plenum, men også gruppearbeider delt opp i regioner.

**AUF i Ringerike, Hole og Jevnaker**

Situasjonen er pr dags dato ikke veldig bra i AUF. 2020 begynte med håp og tro på at vi skulle få flere aktive medlemmer. Pga pandemien så ble det ingen oppmøter på skoler, ingen vervinger og de aktive medlemmene ble færre pga møter på nett.

I 2021 har AUF slitt med å få et styre i lokallaget – i et lokallag som var det nest største i Buskerud i 2019. Vi vil prøve å være med på sosiale medier for både AP i de respektive lokallag, og også på AUF sidene.



**De viktigste sakene**

Det ble i kommunestyregruppa påbegynt et arbeid med ny planstrategi, det ble vedtatt et nytt delegeringsreglement etter at verbalvedtak i forrige års budsjett gjorde det nødvendig å revidere og etablere et slikt.

Det ble også presentert rapporter fra de forskjellige delprosjektene fra ORG2020 som skulle se på effektivisering og hvordan man kunne utføre de kommunale oppgavene på en smartere måte - uten at det skulle gå utover kvaliteten. Her var det mye lærdom og høste både for politikere og en ny administrasjon.

Når så Covid-19 kom i midten av mars, så tok dette naturlig nok det aller meste av fokus. Vårt og administrasjonens fokus ble sentrert mot hvordan man kunne sikre liv og helse til befolkningen, men samtidig hvordan man kunne opprettholde en forsvarlig drift av kritiske funksjoner samtidig. Ellers så henvises det til årsberetning til leder av kommunestyregruppa.

Det har vært mye jobbing med prosessen med å gi Jevnaker sine innspill på vårt partiprogram før valget høsten 2021. Leder og ordfører hadde et møte med stortingsrepresentant Masud Gharahkhani, der vi uttrykte bekymring for retning i rusreform og forebyggende arbeid. Våre synspunkter ble i ettertid – etter ønske fra Masud - sendt inn skriftlig til programkomiteen.

Budsjett 2021. Med utgangspunkt i at 2021 skal være et konsolideringsår i en vanskelig økonomisk situasjon så gikk et samlet kommunestyre inn for et stramt budsjett med forventede nedskjæringer i den kommunale virksomheten. I løpet av budsjettprosessen kom det inn mange gode innspill og tanker fra engasjerte medlemmer i Jevnaker Arbeiderparti. Disse ble tatt opp og drøftet i styret. Fra oss deltok Kjetil, Morten og Ragnhild i forhandlingene.

Jevnaker Arbeiderparti har også startet et arbeid for å se på muligheten for å få til et trepartssamarbeid i Jevnaker kommune. Vi har hatt møter med Fagforbundet og også hatt dialog med LO, partiet sentralt og ressurser internt i lokalpartiet for å bygge oss opp kompetanse.

**Til slutt**

**Styret takker for engasjement, gode innspill og samhold i det krevende året som har gått. Vi krysser fingrene for et 2021 som gir håp om opptur både i samfunnet og i politikken.**